open-index/open-wikipedia-markdown huggingface dataset:
Благојче Крстаноски

**Благојче Крстаноски**  (Ливоишта, ,  — Горно Блаце, , ) — македонски бранител и професионален војник во АРМ. Загинал на 7 април 1999 на самата граница од снајперски оган од косовска страна. Се претпоставува дека е убиен од британските САС, бидејќи за време на косовската војна извршуваа тајни акции и соработувања со терористичката ОВК. Сторителите професионално го извршиле убиството. Благојче беше првата жртва на вооружените сили во независна Македонија, чесно и пожртвувано извршувајќи ја својата должност во одбрана на својата татковина.

## Смрт
[thumb|лево|220п|Спомен чешма во чест на Благојче Крстаноски во родното село [Ливоишта, подигнат 2017 година.]]
### Првата жртва на вооружените сили во независна Македонија

Ден денес за смртта на Благојче, професионален војник во АРМ и граничар, не се знае вистинската случка кој го убил. Претпоставка е дека е убиен од британските САС, бидејќи наводно во тој период за време на косовската војна САС соработувале со Косоварите. Никогаш државата не даде образложение како се случило тоа, а неговото семејство дојде до образложение од негов колега од Свети Николе кој со него бил на стражарење истиот ден кога погинал Благојче.

Според колегата, пред завршувањето на смената заминал да се бања, а во тоа време Благојче го поправал неговиот часовник на балконот бидејќи знаел да поправа некој проблеми на часовниците за кои се интересирал уште од детството. Кога колегата излегол од бањата се слушнале неколку кратки рафали од автоматско оружје, тогаш Благојче ја зел пушката, и тоа без снајпер, и трчал кон местото, а колегата бил едно 200м зад него. Колегата неколкупати свикал кон Благојче да се врати бидејќи можно е да биде стапица. Благојче одби и рекол:

Крстаноски застанал на една карпа во лежачка положба и го барал напаѓачот. Напаѓачот бил под карпата и го пукал со скорпион со придушувач во градите. Дури и кога неговиот колега пристигнал со трчање не го видел сторителот воопшто. После неколку дена односно кога му направија обдукција на телото на Благојче, неговиот колега рашетувајќи го теренот околу карпата наоѓал чаури под карпата, идентични на тие што кога се пукало во Благојче. Тогаш бараа отпечатоци но никако не можат да најдат, што претпоставката повеќе води кон британските САС бидејќи ова дело е сторено професионално. Ден денес колегата му го чува часовникот облеан со крв и се колни дека никогаш нема да ја избриши кртвтата. Сторителот на ова дело никогаш не е фатен.

При одбележувањето на годишнината од неговиот прерано згаснат живот, кумот на Благојче кој истовремено му бил мајор, изјавил дека тој, денови пред да се случи убиството бил дојден на боледување. Беше болен и се лечеше во касарната. Кога Благојче се поздравил со кумот му рече: *„Господине мајоре, куме јас утре заминувам на караула“*. Мајорот му наредил да остане, за да не биде товар на старешините и на другарите. Благојче го одбил со зборовите: *„Јас не можам да ги оставам другарите“*, при што заминал.

Благојче Крстаноски е посмртно одликуван со медалот за храброста од претседателите Борис Трајковски и Ѓорге Иванов.

## Наводи

Категорија:Луѓе од Охрид
Категорија:Македонски бранители
Момир Стојановски

**Момир Стојановски**  (Добровница, ,  – Теарце, , )  — македонски бранител, припадник на СВР Крива Паланка, учесник во воениот конфликт во Македонија во 2001 година. Загинал на 22 јануари 2001 при минофрлачки напад на полициската станица во Теарце, извршена од страна на терористите на ОНА. Момир Стојановски е првата жртва во воениот конфликт во Македонија, 2001 година.

## Животопис
### Живот и првата жртва на војната 2001 година во Македонија

Момир Стојановски е роден 1970 година во Добровница. Израсна во дивините на кривопаланачкото село Добровница. Момир откако завршил средно училиште успешно го посетувал курсот за полицајци. Од 1993 година Момир работел во полициската станица Теарце. Учеше и се посвети на униформата и одговорната полициска служба. Го помнат како вредно и скромно момче од сиромашно семејство. Погребан е на гробиштата во кривопаланечкото село Добровница.

Стојановски посмртно е одликуван со медал за храброст од Претседателот на Р Македонија.

## Поврзано

* Напад на ПС Теарце

## Наводи

Категорија:Луѓе од Крива Паланка
Категорија:Крива Паланка
Категорија:Македонски бранители
Крал на Саудиска Арабија

**Крал на Саудиска Арабија** — апсолутен монарх на Саудиска Арабија и старешина на династијата Сауд. Го носи звањето **Чувар на Двете Свети Џамии** (), што се однесува на старателството врз  Светата џамија (Месџид ел-Харам) во Мека и Џамијата на Пророкот (Месџид ел-Небеви) во Медина — воведено во 1986 г. наместо дотогашната „Неговото Величество“.

## Историја

Кралот Абдулазиз (ибн Сауд) почнал да ја освојува денешна Саудиска Арабија во 1902&nbsp;г. со враќањето на семејната надлежност како емири на Ријад. Потоа продолжил со освојвуање на Неџд (1922), а потоа Хиџаз (1925). Звањето гласело „Султан на Неџд“, подоцна сменето во „Крал на Хиџаз и Неџд“, за во 1932 г. да го добие денешното.

## Наследување
По смртта на Абдулазиз, сите досегашни владетели се негови синови како наследници. Овој систем се разликува од западните монархии, каде наследувањето оди по син наспроти брат.

## Други функции
Покрај владетел и старешина на династијата, кралот има улога и на премиер на државата, при што вицепремиер е престолонаследникот. Следниот на списокот по престолонаследникот ја има функцијата „втор вицепремиер“.

## Кралеви на Саудиска Арабија (1932–)

### Тековни престолонаследници
* Престолонаследникот Мукрин, р.  син на Абдулазиз и Барака ел-Јеменија
* Заменикот-престолонаследник Мухамед бин Најф, р. , син на Најф бин Абдулазиз и ел-Џаухара бинт Абдулазиз, внук на Абдулазиз бин Сауд и Хеса бинт Ахмед.

## Хронологија

ImageSize = width:900 height:auto barincrement:20
PlotArea  = top:10 bottom:50 right:130 left:20
AlignBars = late

DateFormat = yyyy
Period     = from:1930 till:2015
TimeAxis   = orientation:horizontal
ScaleMajor = unit:year increment:10 start:1930

Colors     =
  id:king   value:green legend: крал

Legend     = columns:4 left:150 top:24 columnwidth:100

TextData =
  pos:(20,27) textcolor:black fontsize:M
  text:"Звање:"

BarData =
  barset:PM

PlotData=
  align:left fontsize:S shift:(3,-4) anchor:from width:15 
  barset:PM

 from: 1932 till: 1953 color:king text:"Абдулазиз" fontsize:10
 from: 1953 till: 1964 color:king text:"Сауд" fontsize:10
 from: 1964 till: 1975 color:king text:"Фејсал" fontsize:10
 from: 1975 till: 1982 color:king text:"Халид" fontsize:10
 from: 1982 till: 2005 color:king text:"Фахд" fontsize:10
 from: 2005 till: 2015 color:king text:"Абдула" fontsize:10
 from: 2015 till: end  color:king text:"Салман" fontsize:10
 barset:skip


## Кралски стандард

мини|десно|Кралски стандард
Кралскиот стандард се состои од зелено знаме со натпис, бела сабја и државниот амблем со златна во долниот десен кантон.

Натписот е шехадетот, односно сведочењето за верата, напишано со букви во стилот сулус:

: 
: *лā ʾилāхa ʾиллā-ллāх, мухамедун расȳлу-ллāх*
:*Нема друг бог освен [[Алах|Бог]] и Мухамед е Неговиот пратеник.*

## Поврзано
*Престолонаследник на Саудиска Арабија

## Наводи

Саудиска Арабија
Единство (Крива Паланка)

**Единство** — населба во Крива Паланка. Населбата не е урбанизирана и во неа претежно живее ромско население.

## Наводи
Сува Река

**Сува Река** — топоним кој се среќава во повеќе словенски земји и може да се однесува на:

*Сува Река (Скопска) — река, во северна Македонија, притока на Маркова Река
*Сува Река (Дервенска) — река во северозападна и северна Македонија, притока на Треска
*Сува Река — град и општина во Косово
*Сува Река — археолошко наоѓалиште кај демирхисарското село Обедник

Категорија:Појаснителни страници
Хрисотриклинос (Цариград)

**Хрисотриклинос** или во превод *Златна приемна сала* претставувала главната приемна и церемонијална сала во Големата палата во Цариград од нејзината изградба во 6 век до 10 век. Описот на палатата е познат главно од книжевни описи додека за изградбата на Дворската капела на Карло Велики во Ахен била инспирација од Хрисотриклинос.

Салата се смета дека била изградена во времето на Јустин II или неговиот наследник Тибериј II (578-582), но постојат извори дека овој објект постоел во времето на Јустинијан I. По византиското иконоборство објектот бил повторно обновен. и во 9 век претставувала главна церемонијална сала во палатата. Овде биле примени странските амбасадори, биле организирани банкети за посебни празници особено за Велигден.

Во времето кога била изградена Букелеон, Хрисотриклинос станала централен дел од новата палата. Кога по 11 век резиденцијата биле префрлена во Влахерна значењето на објектот се намалило. Латинските императори како резиденција ја користиле Букелеон. За последен пат Хрисотриклинос се споменува во 1308 година.

## Наводи

## Надворешни врски
* 3D реконструкција на објектот на ''Byzantium 1200'' 

Категорија:Архитектура од 6 век
Категорија:Голем дворец (Цариград)
Ораховац

**Ораховац** (албански: *Rahovec*) e град и општина во Западно Косово, во округот Ѓаковица. Општината брои 56,208 жители, а во градот живеат 15,892 жители.

## Име
Името на градот до дале Србите, и доаѓа од зборот "орах" што на српски значи "орев". Албанската верзија на името е *Rahovec*.

## Географија и демографија
Општината зафаќа површина од 276&nbsp;км2 и во нејзин состав се наоѓаат 35 села. Во 2002 година градот имаше население од 23,200 жители, а општината 73,700. Во 2011 година градот имаше 15,892 жтели, а општината 56,208. Околу 800 Срби живеат во еден дел од градот и во селото Велика Хоча.

## Значајни личности
* Укшин Хоти

## Надворешни врски
* Rahoveci.NET
* BBC статија за немирите во 2004
* Статистичка канцеларија на Косово
* Меѓународна организација за миграција 
* Преживеани ги опишуваат масакрите 
* Масакрот во Ораховац
* Фотографски доказ за масакрот 


Категорија:Градови во Косово
Категорија:Општини на Косово
Топка

мини|десно|Кошаркарски топки во продавница
**Топка** (дем. **топче**) — заоблен предмет со различни намени. Често подразбира реквизит во игри и спортови, чие дејство се состои од фрлање, удрање или шутирање на истата. Во највеќето спортови има облик на сфера (или геометриската топка), но некаде е овална (рагби, американски фудбал итн). Помали топчиња имаат многу разни намени: во техниката како лагери, како тегови за мамци во риболовот, како зрна за муниција итн.

Многу од денешните топки се направени од гума, што не било случај никаде освен во Америка до откривањето на континентот. Гумените топки (од полна, т.е. ненадувана гума) први ги играле староседелските народи на Средна Америка оламалистли, и истите потоа се донесени во Европа. Во останатите делови од светот, топките се правеле од кожа наполнета со различни материјали или надувани меури на животни.

## Историја
мини|десно|Кожени топки. Русија, XII-XIII век
Топката е незаменлив дел од многу облици на физички игри и затоа сигурно води потекло од најстари времиња. Во прилог на ова сведочи и чинот што тркалавите предмети се привлечни како за човечките бебиња, така и за животните како мачињата и кутрињата. Игрите со топка во човечката друштвена култура се посведочени уште од длабоката антиката игрите со топка биле мошне застапени во секојдневниот живот и претежно се одржувале во вежбалните простори и крај бањите.

## Современи спортски топки

Податотека:Football Pallo valmiina-cropped.jpg|Фудбалска топка
Податотека:Baseball (crop).jpg|Бејзболско топче
Податотека:Basketball.png|Кошаркарска топка
Податотека:Billiards balls.jpg|Билијардски топки
Податотека:Ball and pin.jpg|Кугларска топка со кегла
Податотека:Brine lax ball.jpg|Топка за лакрос
Податотека:Cricket-ball-red-madeinaustralia.jpg|Крикетно топче
Податотека:Golfball.jpg|Голф-топче
Податотека:Tennis_ball_01.jpg|Тениско топче
Податотека:Volleyball.jpg|Одбојкарска топка
Податотека:NewWaterPoloBall.JPG|Ватерополистичка топка
Податотека:Assortment of 40 mm table tennis balls.jpg|Пингпонгарско топче


## Топката како мотив во книжевноста
* „Какви топки има“ — песна на македонскиот поет Стојан Тарапуза.

## Поврзано
* Топка (геометрија)
* Бакминстерфулерен
* Џамлија
* Ѓуле (спортска опрема)
* Ѓуле
* Клопче
* Лагер

## Наводи


Категорија:Спортска опрема
Категорија:Играчки
Горан Стојковиќ

**Горан Стојковиќ** (,  - , ) — македонски политичар, виден активист на Српската заедница во Македонија
и Генерален секретар на ДПСМ.

## Животопис
Стојковиќ е роден на 18 мај 1972 година во Куманово. Основно образование и гимназија завршил во Куманово, додека Машински факултет во Скопје. Во 2002 година, Стојковиќ бил назначен за  Претседател на Општинска организација на Демократска партија на Србите во Македонија (ДПСМ) Куманово, од јануари 2009 година за Претседател на Извршниот одбор а подоцна бил избран и за Генерален секретар на ДПСМ.. Бил долгогодишен член на Српска заедница во Македонија каде што оставил огромен удел како член на Претседателството. Стојковиќ бил претседател на КУД „Српски вез“, а својата професонална кариера ја завршил како вработен во А.Д „Гама“, Скопје. Работел како директор на Македонија пат и бил советник во Општина Куманово. Бил женет и татко на две деца. Починал од срцев удар на 11 јануари 2015 година во Банско, Пиринскиот дел на Македонија, кога бил на семеен одмор.

## Наводи

Категорија:Политичари од Куманово
Категорија:Македонски Срби
Категорија:ДПСМ
Иларион Брегалнички

**Митрополит Иларион** (световно име **Ивица Серафимовски**, р.  во ) — македонско свештено лице и митрополит Брегалнички.

## Образование
Тој бил роден е на 13 јануари 1973 година во Куманово, со мирско име Ивица, од православни родители - Македонци.

По завршувањето на основното образование во Куманово, во 1989 година, тој се запишал во Македонската православна богословија во Скопје, каде, покрај примерноста и набожноста, покажал посебен интерес за монашкиот подвиг.

По завршувањето на петгодишното школување во богословијата, своето образование го продолжил на Православниот богословски Факултет во Скопје, каде и дипломирал.

## Монашки живот

На 9 октомври 1994 година, е потстрижен за монах, а на 10 октомври 1994 година е ракоположен за јероѓакон во манастирот „Свети Наум Охридски“ во Охрид, од надлежниот архијереј Тимотеј Дебарско-кичевски. Во манастирот „Свети Наум“ престојува 1 година, а во 1995 година, заедно со сегашниот архимандрит Партениј, го возобновуваат како првомонаси манастирот „Свети Јован Бигорски“, во кој манастир на 11.9.1996 година, од митрополитот Тимотеј, е ракоположен за јеромонах. Од 21.6.1997 година, со дозвола на старешината на Бигорскиот манастир и благослов на надлежниот архијерејТимотеј Дебарско-кичевски, заминува во Брегалничката епархија, односно во Лесновскиот манастир, каде од надлежниот архијереј Митрополитот Брегалнички г. Стефан,е поставен за старешина на манастирот. На 28 јануари 1998 година е произведен за игумен на Лесновски манастир од страна на Митрополитот Стефан, а на 7 април 2003 година, во Соборниот храм „Свети Николај“ во Штип, согласно одлуката на Светиот архијерејски синод на Македонската православна црква бр. 63/03 од Митрополитот Брегалнички г. Агатангел е произведен во архимандрит.

## Архијереј на МПЦ-ОА

По предлог на надлежниот архијереј на Брегалничката епархија, Неговото Високопреосвештенство Агатангел Повардарски, Светиот архијерејски синод на Македонската православна црква на својата седница одржана на 29 јуни 2006 година, со одлука бр. 140 го избра за епископ на Македонската православна црква, со титула Баргалски.
Наречението било извршено на 12 јули 2006 година, а хиротонијата на 13 јули 2006 година, во Соборниот храм „Свети Николај“ во Штип.

Со одлука на САС бр. 178 од 22 август 2006 година е назначен за епархиски архијереј на Брегалничката православна епархија, а со одлука на САС бр. 179 од 22. 08. 2006 година, има добиено Митрополитско достоинство, со титула Митрополит Брегалнички. Интронизацијата, согласно одлуката на САС бр. 180 од 22. 08. 2006 година, е извршена на 19.11.2006 година, во Соборниот храм на Брегалничката епархија "Свети Николај" во Штип.

## Поврзано
* Македонска православна црква
* Брегалничка епархија

## Наводи

## Надворешни врски
* Страница за него 

Категорија:Живи луѓе
Категорија:Родени во 1973 година
Категорија:Луѓе од Куманово
Категорија:Митрополити на МПЦ - ОА
Категорија:Игумени на Лесновскиот манастир
Категорија:Апсолвенти на универзитетот „Св. Кирил и Методиј“
Качаник

**Качаник** (, ) — град и општина во јужниот дел на Косово, во округот Урошевац. Општината зафаќа површина од , вклучувајќи го градот Качаник и 31 село. Има население од 33.409 жители од кои 10.393 живеат во градот. Мнозинството на општината го сочинуваат Албанците. Во март 2011 година создадена е општината Генерал Јанковиќ (алб. *Elez Han*), која дотогаш беше во склоп на оваа општина.

## Историја
мини|лево|220п|Качаник во 1920 г.
Регионот на Качаник беше еден од главните миграциони патишта во јужниот дел на Балканот меѓу 1200 и 1150 година пред нашата ера. Римските споменици вклучуваат олтар кој датира 158-9 година и е посветен на богот по име *Андинус*. Името Андинус се појавува помеѓу централните илирски и далматински имиња, но поклонувањата на Андинус се чини дека беа познати само во југозападниот дел на Дарданија, и не се појавува во други делови на Илирија или Римското Царство. Во средниот век, овој регион е дел од Србија.

Самиот град е основан од страна на Koџа Синан Паша, кој подигна кула, џамија која постои и денес, јавна кујна за сиромашните, училиште во близина на џамијата, две меани, една турски бања (амам), градска тврдина и неколку воденици на реката Лепенец. Челебија, кој во 1660 година патувал низ Косово, пишува дека името на градот потекнува од турскиот збор *Kaçanlar* кој се однесувал на група албански бандити кои работат во Скопје и го користат регионот на Качаник како засолниште.

## Стопанство
Со оглед дека преку Качаник води главниот пат кој ги поврзува Приштина и Скопје, како и железничката пруга Косово Поле - Солун (изградена во 1879 година), Качаник е важно место и стратешка економска точка.

Општината Качаник главно е позната по производство на градежни материјали во неколку компании. Но, постојат многу добро култивирани области погодни за развој на фарми, пчеларство, дрварство како и разни занаетчии и ракотворци. Оваа област е особено добро прилагодена за развој на зимски и летен туризам. Областа може да се пофали со некои спектакуларни погледи и центарот на градот е дом на автобуска станица, радио станица, остатоци од турска тврдина, неколку улици со продавници, банки, неколку големи модерни ресторани, и неделен пазар за производство, сточарството и земјоделство.

Качаник има стара традиција во приватно производство, особено кога станува збор за производство на варовнички камен, дрво за градежни цели и други услуги и занаетчиски вештини.

## Надворешни врски

* Општина Качаник
* Страница за Качаник 
* Статистички податоци за Косово

Категорија:Градови во Косово
Категорија:Општини на Косово
Спортска сала Куманово

**Спортска сала Куманово** — затворено спортско здание кој се наоѓа во Куманово, Македонија. Салата има сместивост од 4.150 седишта и била изградена во 1980.

Салата е најголемата затворена спортска сала во Куманово, каде се одржуваат кошаркарски, ракометни, футсал, одбојкарски и боксерски натпревари.

## Историја
Спортската сала во Куманово била проектирана од архитектите Трајко Димитров и Живко Гелевски во 1979 година. Проектната организација била Македонија проект - Скопје. Градбата била завршена во 1980 година од страна на „Козјак“ - Куманово. Градбата ја добила Големата награда на Биеналето на Македонската архитектура (БИМАС) во 1981 година.

Во 2020 година, Владата на Македонија ја вратила Спортската сала на Општина Куманово, откако со неа претходно стопанисувал приватен субјект. Во јули 2021 година, започнала подновувањето на салата. Проектот за обновувањето бил изготвен од ГЕИНГ ДОО Скопје. Согласно март 2024 година, салата била уште во фаза на реконструкција.

## Наводи

## Надворешни врски

Куманово
Куманово
Категорија:Спортски зданија во Куманово
Категорија:Згради и градби завршени во 1980 година
Категорија:Појавено во Македонија во 1980 година
Категорија:Појавено во Југославија во 1980 година
Ѕержинска Гора

**Ѕержинска Гора** (, *Ѕјаржинскаја хара*) — рид во Минската област, Белорусија и највисока точка во земјата. Висок е 345 метри и се наоѓа во селото Скирмантово близу градот Ѕержинск, западно од Минск. Геолошки е сместен во Минското Возвишение — дел од возвишенијата наречени Белоруски Срт.

Изворното име на ридот е „Света Гора“ (**), сменето во 1958 г. по блискиот град, а во чест на основачот на КГБ, Феликс Ѓержински (1877-1926).

## Поврзано
* Белоруски Срт
* Географија на Белорусија
* Крајни точки на Белорусија

## Наводи

## Надворешни врски
* „Хара Ѕјаржинскаја, Белорусија“ — Peakbagger 
* Димитриј Бартосик, Света (Ѕержинска) Гора — Radzima 

Категорија:Планини во Белорусија
Категорија:Минска област
Категорија:Највисоки точки на земјите
Кирчо Димитриов

**Кирчо Димитриов**  (,  – Танушевци, , ) — македонски бранител, капетан во АРМ, учесник во Воениот конфликт во Македонија во 2001 година. Загинал на 4 март 2001 заедно со Дејан Јакимовски во Танушевци при експлозија на нагазна мина, поставена од терористите на ОНА.

## Животопис
мини|лево|Споменикот на Кирчо Димитриов во Виница
### Живот, војната 2001 година и смрт

Кирчо беше вљубеник од најрана младост и посветен на војската, почитуван и авторитетен старешина. Тој беше поборник за ред, дисциплина, војничко другарство и дружељубие на чесната и одговорна задача на која и ја подари младоста и ги подреди сите други обврски во животот и во семејството. Задачата го однесе на границата кај Танушевци.

Во дивината на Скопска Црна Гора, на браникот на земјата, стана жртва на албанските терористи кој го имаа минирано просторот низ кој се движеа македонските безбедносните сили. Со возило наидоа на нагазна мина која го разнесе возилото и ги однесе животите на Кирчо и неговиот колега Дејан.

Кирчо зад себе ги остави своите два сина и сопругата. Кирчо Димитриов посмртно е одликуван со медал за храброст од Претседателот на Р Македонија.

## Наводи

Категорија:Виница
Категорија:Македонски бранители
Дејан Јакимовски

**Дејан Јакимовски**  (,  – Танушевци, , ) — македонски бранител, водник во АРМ, учесник во Воениот конфликт во Македонија во 2001 година. Загинал на 4 март 2001 заедно со Кирчо Димитриов во Танушевци при експлозија на нагазна мина, поставена од терористите на ОНА.

## Животопис
### Живот и војната 2001 година

Дејан Јакимовски е роден на 20 август 1975 година во Куманово. Пред да почне војната 2001 година во Македонија, тој две и пол години беше вработен како возач во војното. Беше во „шкорпионите“. Во деновите за Прочка користел одмор. Итно бил повикан да се јави на работа утрото на 25 февруари, недела. Претходните денови ги искористил да си го дотера катот во семејната куќа. Имал и молери. Во саботата, во Куманово, си купил нова спална, платил 3.200 марки. Луѓето сакале веднаш да му ја однесат дома и да ја монтираат. Ги замолил да причекаат до понеделникот, додека одајата да се исуши од боите. Во неделата рано наутро заминал во гарнизонот. Според најавата, требало да се врати седум дена подоцна, на 4 март. Во понеделникот дошле монтерите со спалната и му ја монтирале.

До 3 март постојано бил на терен и не се јавувал дома. Се јавил дури вечерта на 3 март. По вообичаениот разговор за децата и за родителите, на сопругата и рекол дека ќе добие чин водник и дека ќе го активираат. Навестил дека наредната вечер ќе се врати дома и подетално ќе разговараат за се. Утредента, меѓу 10 и 11 часот, домашните трипати телефонирале во касарната, и секогаш добивале одговор дека Дејан е на терен и дека ќе се јави веднаш кога ќе се врати.

Тој ден, во два одделни инцидента, кај Танушевци загинаа капетанот Кирчо Димитриов од Виница, Дејан Јакимовски и Теодор Стојановски од Драчево. Заедно со Момир Стојановски кој загина во полициската станица во Теарце 40 дена порано, тоа беа првите жртви за Македонија.

Дејан зад себе ги остави своите две деца и сопругата. Посмртно е одликуван со медал за храброст од Претседателот на Р Македонија.

## Наводи

Категорија:Луѓе од Куманово
Категорија:Македонски бранители
Анархокапитализам

мини|Анархокапиталистичко знаме
**Анархокапитализам** (исто така познат како „слободарска анархија“,„пазарен анархизам“ или „анархизам на слободниот пазар“) — либертаријанска (класично-либерална) и индивидуалистичка политичка филозофија која заговара елиминација на државата во корист на сувереноста на поединецот во слободниот пазар. Творец на поимот е економистот Мареј Ротбард.

Во анархокапиталистичкото општество, чувањето на јавниот ред, судовите и другите „јавни служби“ би пружиле доброволно-основани конкуренти како приватни агенции за заштита, итн., а не би биле финансирани од данок наметнат од страна на установите на монополите - државите; и парите би биле приватни и конкуретни во отворениот пазар. Според анархо-капиталистите, личните и економски активности би биле регулирани според природните закони на пазарот т.е. низ приватни закони и поединечни договори, а не низ политика. Значи „злосторство без жртви“ и злосторства против државата не би постоеле.

Анархокапиталистите заговараат друштво кое ќе се темели на доброволна размена, трговија со приватно сопствеништво и услуги (вклучувајќи ги парите, потрошувачката стока, земјата и капиталните добра), а да би се зголемила личната слобода и просперитет. Тие исто така препознаваат хумаанитарна работа и групни општи аранжмани како дел од доброволната етика. Иако анархокапиталиститесепознати по тоа што тргнуваат од начелата на приватното сопствеништво, често се зборува дека е можно не-државно, јавно или заедничко сопствеништво.

## Наводи

Категорија:Анархизам
Категорија:Капитализам
Категорија:Зборови што ги нема во ТРМЈ
Глоговац

**Глоговац** (албански: *Drenas* / *Gllogovc*, српски: *Глоговац* / *Glogovac*) — град и општина во Приштинскиот Округ, во регионот Дреница, Средно Косово. Има население од 58,531 жител.

## Историја
Општина Глоговац е основана пред Втората светска војна како нова социјална, политичка и административна единица. Во текот на осумдесеттите години економскиот раст е премногу низок, бидејќи режимот прокламираше дискриминаторска политика, особено во економијата. И покрај ова, општината преземаше некои чекори постепено на економски, земјоделски, образовен, медицински и индустриски план. Особено во подобрување на развојот на општината влијаеше изградбата на мрежниот образовен систем, здравствена и сервисна мрежа. Интензивирање на развојот на земјоделството започна особено по изградбата на системот за наводнување "Ибар-Лепенец". Додека, пак, позитивно движење за економијата на Глоговац предизвика фабриката "Ferronikeli".

Пред војната на Косово во 1999 година, ОВК имаше високо ниво на влијание и контрола на поголемиот дел на општината.

За време на војната, многу луѓе беа убиени од страна на федералните сили. Масовни гробници подоцна беа откопани кои беа создадени во обид да се прикрие масакрот.

## Географија
Општината Глоговац се наоѓа во централниот дел на Косово. На исток се простира планината Чичавица, а од север и запад ридовите на Дреница. Главниот пат од Приштина за Пеќ поминува низ општината.

На раскрсница во село Коморани, помал пат се протега на север од автопатот, минувајќи низ Глоговац и продолжува до Скендерај. Постојат вкупно 36 села во општината, вклучувајќи го и градот Глоговац. Населението на општината пред бомбардирањето во 1999 година беше околу 58.579, од кои мнозинство беа Албанците, со мал број на Срби и други само во градот Глоговац. Малцинства речиси и да не останаа во општината, со што Глоговац денес е одраз на моноетничка животната средина. Глоговац е лулка на националистичките движења на косовските Албанци. Пред конфликтот ОВК имаше високо ниво на влијание и контрола на поголемиот дел на општината. Општината Глоговац имаше последици од тоа, како што беше целиот регион Дреница. Серија на полициските операции од страна на српските сили, вооружени судири и цивилни жртви беа застапени тука со што дојде до ескалација на вооружениот конфликт во Косово.

## Значајни личности
*Јакуп Красниќи, претседател на Собранието на Косово
*Изет Ибрахими, поранешен градоначалник на Глоговац
*Фехми Ладровци, поранешен командант на ОВК и национален херој
*Рифат Кукај, писател

## Надворешни врски
* Официјална страница
* Интернет услуги 
* Профил на општината според ОБСЕ 
* Tурско-албански проект 
* Етничко чистење во општината
* Статистика на Косово

Категорија:Градови во Косово
Категорија:Општини на Косово
Липљан

**Липљан** е општина и град во Приштинскиот округ, во централниот дел на Република Косово. Општината брои население од 57,474 жители.

## Име
Името на градот доаѓа од српската верзија на името на античкиот град *Улпијана*, а воедно доаѓа од зборот "липа", кој во словенските јазици означува вид на дрво. Античкиот град Улпијана се наоѓа во непосредна близина на Липљан и беше имануван по римскиот цар *Маркус Улпиус Нерва Трајанус*.

## Демографија

## Стопанство
Општината Липљан е претежно земјоделски ориентирана. После војната во 1999, повеќето фирми и бизниси беа затворени. Многу продавници, ресторани и други угостителски објекти беа отворени, но сепак, околу 80% од населението останува невработено.

## Личности
**Личности родени во Липљан:**

* Вера Дејановиќ-Одаловиќ — учесник во НОВ на Македонија

## Надворешни врски
* Профил на општината според ОБСЕ

Категорија:Липљан
Категорија:Градови во Косово
Категорија:Општини на Косово
Муласен

**Муласен** () — највисока планина во континентална Шпанија и целиот Пиринејски Полуостров. Претставува дел од венецот Сиера Невада во системот Панибетски Кордиљери. Наречен е по гранадскиот емир Абул Хасан Али (XV в.) познат како „Мула Хасан“ (шпан. *Muley Hacén*) кој, според народното предание, е закопан на врвот на планината.

Ова е највисок врв во Европа  вон Кавказ и Алпите. Исто така го зазема третото место по топографска истакнатост во Западна Европа (по Монблан и Етна) и 64. место во светот. Сепак, врвот не изгледа исклучително стрмен — јужното крило на планината е благо и не е тешко за искачување, а истото важи и за долгиот западен срт. Пократкиот и пострмен североисточен срт е малку потежок. Меѓутоа, северната страна на планината е многу пострмна и нуди неколку умерено стрмни патеки за искачување по снег и мраз преку зимата.

Планината се искачува истиот ден поаѓајќи од селото Капилејра или Тревелез, но повообичаено е планинарите да преноќат во домот во Покејра или во засолништето во Калдера на запад. Оние што ја искачуваат планината од Травелез можат да бивакуваат крај езерцата на североисток од врвот.

## Галерија

Податотека:2412mulhacenFromPunta de Loma Pelada.jpg|Муласен од Лома Пелада
Податотека:2395mulhacenFromAlcazaba.jpg|Муласен од Алказаба
Податотека:Mulhacen Winter.jpg|Муласен зиме од запад
Податотека:MulhacenHutOnSummit.jpg|Срушена колиба на врвот
Податотека:Mont Mulhacen.jpg|Муласен од Лагуна Ондера


## Поврзано
* Теиде — највисок врв во цела Шпанија
* Сиера Невада

## Наводи

## Надворешни врски

* Искачување на Муласен 
* Муласен: водич и сместување — Alpujarras.eu

Категорија:Планини во Шпанија
Категорија:Географија на Андалусија
Категорија:Гранада (покраина)
Категорија:Триилјадници
Проток

[мини|десно|[Босфор — познат проток во Истанбул што го двои европското од азиското копно]]
**Проток** (**теснец** или **мореуз**) — тесна водна површина што поврзува две поголеми водни површини. Честопати се однесува на воден премин сместен помеѓу две копнени маси.

## Терминологија
Поимите „канал“ или „премин“ можат да бидат синонимни со „проток“, иако можат да се разликуваат по други основи. Во Шкотска, протокот често се нарекува „ферт“ (*firth*) или „кајл“ (*kyle*). Поимот теснц може да се однесува и на ракав од морето кој навлегува во копното, што кај германските јазици се среќава како *sound* или *sund*.

Многу протоци имаат стопанско значење како морски минувалишта и поради тоа, во историјата биле повод за многу војни.

Во светот има разни вештачки канали ископани за да поврзат две водни површини, од кои попознат пример е Суецкиот Канал.  Иако реката и каналот исто така можат да бидат премин помеѓу две водни површини, тие не се карекуваат протоци. Протокот е обично доста поголем и подразбира морска околина. Постојат неколку исклучоци од ова правило, каде класичен проток се нарекува канал.

## Споредба
Протокот е обратен поим од провлакот. Првиот е сметен меѓу две две копнени маси и поврзува две водени површини, додека пак провлакот е сместен меѓу две водни површини, а поврзува две поголеми копнени маси.

Некои протоци имаат потенцијал за добивање на значајни количества на приливна енергија со турбини на приливно-одливни потоци. Пентландскиот Ферт има потенцијал да даде 10&nbsp;GW струја. Куковиот Проток во Нов Зеланд потенцијално дава 5,6 GW иако вкупната расположлива енергија во текот изнесува 15 GW.

## Во меѓународното право
мини|десно|Сателитска симка на Ормускиот Проток, кој има посебна шема за раздвојување на сообраќајот
Во меѓународниот бродски сообраќај се сметаат за премини преку територијални води при преод од еден дел од отворено море или исклучива економска зона со друга исклучива економска зона, и затоа подлежат на законите и уредбите за транзитен премин (такви примери се Гибралтарскиот, Доверскиот и Ормускиот Проток). Режимот на нештетен премин важи за протоците кои се користат во меѓународниот бродски превоз (1) што поврзува дела од отвореното море или исклучива економска зона со територијални води на некоја земја (како што се Тиранскиот Проток, Хуан де Фука и Балтијскиот Проток) и (2) кај протоци образувани од остров на држава кој се граничи со протокот и копното, ако постои пат од другата страна на островот по отворено море или исклучивата економска зона со слична погодност во однос на пловните и хидрографските особености (на пр. Месински Проток, Пентландски Ферт). Кај ваквите протоци не може да се спречи нештетниот премин.

## Поврзано
* Провлак
* Фјорд
* Список на протоци

## Наводи


Категорија:Крајбрежни и океански земјишни облици
Категорија:Водни површини
Џамбо-Висма

**Лото НЛ-Џамбо** — професионална велосипедска друмска екипа, наследник на поранешниот Рабобанк. Екипата се состои од три дела: екипа во Светската турнеја, континентална (развојна екипа која настапува  во Европската турнеја) и екипа во велокрос.

Велосипедската екипа била основана во 1984 година под името Квантум, основана околу Јан Рас, со велосипедисти главно од велосипедската екипа ТИ-Рали. Со Рас како спортски директор од 1985 година натаму, главниот спонзор бил наследен од Суперконфекс, Баклер, Вордперфект и Новел, соодветно, пред Рас да потпише договор со холандската банка Рабобанк во 1996 година. Од 1984 година, екипата настапува на секое издание на Тур де Франс и од воведувањето на турнеите во 1998 година, екипата отсекогаш била во највисокото ниво. Истрага од холандскиот весник *de Volkskrant* во 2012 година заклучила дека допингот бил во најмала мера толериран, од почетоците на екипата во 1996 година, па до 2007 година. Рабобанк објавил во октомври 2012 година дека ќе стави крај на спонзорството во професионалниот велосипедизам, додека екипата објавила дека сака да продолжи како „без етикета“ под нова фондација која ќе биде основана. На 13 декември 2012 година било објавено дека екипата ќе учествува во 2013 година под името Бланко, со намера да најде спонзор за 2014 година или да стави крај на екипата. Подоцна, бил склучен договор со електронската компанија Белкин, која го презела спонзорството од Тур де Франс 2013 до крајот на 2015 година.

## Состав на екипата
### 2016

### 2017

### 2018

### 2019

### 2020

## Наводи

## Надворешни врски

* Официјална страница   

Категорија:Екипи во Светската турнеја на UCI
Категорија:Холандски велосипедски екипи
Драганчо Илиевски

**Драганчо Илиевски**  (,  – Попова Шапка, , ) — македонски бранител, постар водник во АРМ, учесник во воениот конфликт во Македонија во 2001 година. Загинал на 17 март 2001 на Попова Шапка при пад на хелихоптерот Ми-17.

## Животопис
[мини|300п|лево|Урнатиот Ми-17 во кое загинал Драганчо Илиевски на [Попова Шапка, 17 март 2001.]]
### Живот, војната 2001 година и смрт

Голема чест е да се чуваат и бранат граничните меѓи на родната земја. Со тоа вековно чувство, сегашните генерации кои доживеаја да живеат во независна македонска држава ја преземаат и извршуваат задачата со голем предизвик - бранител на Република Македонија. Тоа возвишено чувство силно се препознаваше во динамичниот и мошне почитуван постар водник прва класа Драганчо.

Задачата го одведе на планинска убавица, Шара која толку многу ја сакаше и познаваше, неизмерно со војниците и се радуваше и возхитуваше, никогаш не претпоставувајќи дека токму тука, недалеку од караулата ќе биде местото на последната издишка на Драганчо, син и најголема радост на мајката Мира и таткото Глигор; домаќин на сопственото семејство и неговото и на сопругата најголемо богатство во синот и ќерката кои останаа сираци кога татковата помош најмногу им требаше.

Загина на 17 март 2001 година, на 31 години за да споменот за него вековито трае. Драганчо Илиевски посмртно е одликуван со медал за храброст од Претседателот на Р Македонија.

## Наводи

Категорија:Македонски бранители
Јане Јакимовски

**Јане Јакимовски**  (,  – Чаир, , ) бил македонски бранител, полицаец на СВР Крива Паланка, учесник во воениот конфликт во Македонија во 2001 година. Загинал на 21 март 2001 во трговскиот центар „Чаирчанка“ во скопската населба Чаир откако е пукан во грб.
## Животопис
### Живот и војната 2001 година
Јане Јакимовски е роден на 6 јули 1966 година во Крива Паланка. Јане во средношколските денови имаше силна желба да се запише на Факултетот за безбедност. По запишувањето на факултетот, и по завршување на вишата школа, затоа што беа потребни такви кадри, беше распореден на работа во Пробиштип. Таму беше до 1992 година, кога беше прекомандуван во Крива Паланка. Беше многу почитуван меѓу колегите, а во кариерата напредуваше до командир на посебната единица. Униформата му беше негова гордост, а солидарноста со луѓето во невоља, начин на потврда на високата професионалност. Јане требаше да биде распределен на друго работно место, а на неговото место да дојде помладиот Горан Стојановски, кои загина на почетокот на март 2001 година при експлозија на нагазна мина кај селото Брест (Скопско). Иако дома имаше две мали деца, а претпоставените знаеја дека со сопругата водат бракоразводена парница, Јане постојано беше на терен за време на војната 2001 година. Почна во Танушевци, во февруари, и потоа ги помина сите жаришта што се отвораа низ Македонија. Заврши во Тетово каде што во тоа време се водеа најжестоките борби. Сето тоа го помина без ниедна гребнатинка, за да биде убиен кукавички, од зад грб, дур пазарувал во скопската населба Чаир.

### Смрт

Според информациите на семејството, триесет и петгодишниот Јане беше убиен од терористите додека седел во една од продавниците за мобилни телефони во трговскиот центар „Чаирчанка“ во Скопје. Во Јане пукале двајца Албанци облечени во црно, кои потоа побегнале од местото на злосторството. Притоа, како што подоцна изјавиле некои очевидци, едниот од нив рекол дека треба да се пука во повисокиот, значи во Јане. Другиот полицаец кој бил со него останал жив и здрав, иако седел сосема близу до убиениот. Токму поради ваквите гласини, роднините се сомневаат дека убиството го имаа извршено припадници на терористичката ОНА кои дејствувале во двојки во Скопје и кои имале некакви сознанија за функцијата на Јане. Се претпоставува дека овие градски терористички двојки биле координирани од штабот на таканаречениот командант Тели, кој заедно со уште неколкумина терористи подоцна беше убиен во антитерористичка акција на ЕСЗ Тигар во една куќа во скопската населба Чаир. Јане зад себе ги остави своите две деца и сопругата. Јане Јакимовски посмртно е одликуван со медал за храброст од Претседателот на Р Македонија.

## Наводи

Категорија:Крива Паланка
Категорија:Македонски бранители
Љупчо Мирчовски

**Љупчо Мирчовски** (, Беровско,  – , Скопска Црна Гора, ) бил македонски бранител, капетан во АРМ, учесник во воениот конфликт во Македонија во 2001 година. Загинал на 28 март 2001 кај Танушевци при налет на нагазна мина.

## Животопис
### Живот, војната 2001 и смрт

Љупчо Мирчовски е роден на 19 октомври 1964 година во с. Русиново, Берово. Завршил воена академија во Белград 1987 година. Прво вработување во ЈНА во Загреб, потоа Приштина,
а од 1 април 1992 година во АРМ во Скопје. Стаса до чинот капетан прва класа во хиерархијата на АРМ. Мирчовски беше Командант на Воената полиција кој на 28 март 2001 година бил извикан од состанок во корава соба во Генералштабот, а бил и со тогашниот Претседател на Р Македонија Борис Трајковски пред Генералштабот пред да тргне, каде било одлучено токму тој да појде веднаш на Скопска Црна Гора - Рамно.

Командантот на Воената полиција Љупчо со група војници каде се упатил со војнички „пух“ и точно во 17 часот и 15 минути возилото на патот на Рамно нагазува на против тенковска мина поставена од страна на терористите на УЧК. На лице место животот го загубува капетанот Љупчо Мирчовски, додека останатите војници биле само повредени.

Во вечна црнина и тага Љупчо го остави своето семејство сопругата Надица и двете ќерки, како и родителите во Беровско каде е и неговиот вечен дом. Љупчо Мирчовски посмртно е одликуван со медал за храброст од Претседателот на Р Македонија.

## Наводи

Категорија:Македонски бранители
Баб ел-Мандеб

**Баб ел-Мандеб** () — проток меѓу Јемен на Арапскиот Полуостров и Џибути и Еритреја на Африканскиот Рог. Ги поврзува Црвеното Море и Аденскиот Залив.

## Преглед
[thumb|right|Топографска карта на [Црвено Море|Црвеноморјето. Баб ел-Мандеб се наоѓа во долниот десен дел]]
Името на протокот значи „порта на маката“ или „порта на солзите“, кое го добило поради опасноста при неговото преминување или, според едно арапско предание, поради големиот број на удавени во земјотресот кој ги одвоил Азија и Африка.

Баб ел-Мандеб е стратешка врска помеѓу Индискиот Океан и Средоземното Море, преку Црвеното Море  и Суецкиот Канал. Во 2006 г. низ протокот минувале 33 милиони барели (5.200.000&nbsp;м3) нафта дневно (вкупниот танкерски превоз на нафта во светот изнесува 43 милиони барели дневно).

Протокот е широк околу 30&nbsp;км, од ’ртот Менхели во Јемен до ’ртот Сијан во Џибути. Поделен е на два помали премини со островот Перим. Источниот е наречен Александров Проток (Баб Искендер), широк е 3&nbsp;км и длабок е 16 сажени (30&nbsp;м). Десниот е наречен Дакт ел-Мајун и има ширина од 25&nbsp;км и длабочина од 170&nbsp;сажни (310&nbsp;м). Недалеку од брегот на Џибути има група помали острови, наречени „Седум Браќа“ или Саваби. Површинската струја во источниот канал води навнатре, додека пак под онаа под неа тече нанадвор, кон западниот премин.

Според африканскат хипотеза за потеклото на човект, протокот Баб ел-Мандеб е веројатно место на првите иселување на денешниот човек (не вклучувајќи ги другите хоминини) од Африка, пред околу 60.000 години. Се претпоставува дека тогаш морското ниво било многу пониско, а протокот бил многу поплиток или воопшто немал вода, овозможувајќи да се случат низа преселби долж јужниот брег на Азија.

Според Етиопската православна црква, преку протокот поминале првиоте семитски доселеници (говорници на гиз) во Африка, што се случило во времето еврејскиот на родоначалник Јаков (околу 1900 г. п.н.е.).

Најзначајна политичка сила на ова подрачје било Аксумското кралство на Африканскиот Рог, кое потоа се проширило и на Арапски Полуостров со освојувањето на Химјарското кралство.

## Мост преку протокот
Во 2008 г. е претставен план за изградба на мост преку протокот, наречен „Мост на роговите“, поврзувајќи ги Јемен и Џибути.
Ова би бил најдолгиот висечки мост на светот .

## Како подрегион
Баб ел-Мандаб претставува и подрегион на Арапската лига, кој ги опфаќа Џибути, Јемен и Сомалија.

### Демографија

## Поврзано
* Аденски Залив
* Магреб
* Машрек
* Арапска лига

## Наводи

## Надворешни врски
* Започнат амбициозниот проект за премин на Црвеното Море  

Категорија:Протоци во Азија
Категорија:Протоци во Африка
Категорија:Протоци во Индискиот Океан
Категорија:Меѓународни протоци
Категорија:Арапска митологија
Категорија:Географија на Јемен
Категорија:Географија на Џибути
Категорија:Црвено Море
Категорија:Аденски Залив
Малишево

**Малишево** (албански: *Malishevë*) — град и општина во Призренскиот округ во централниот дел на Косово. Општината има население од 54,664, а во градот живеат 3,395 жители.

## Демографија

## Надворешни врски
* Општина Малишево
* Општински профил според ОБСЕ 
* Масовна гробница во Малишево

Категорија:Градови во Косово
Категорија:Општини на Косово
Витина

**Витина** (албански: *Viti*) е мал град и општина во округот Гнилане во Југоисточно Косово. Населението на општината изнесува 46,959, а во градот живеат 4,924 жители.

## Демографија

## Надворешни врски

* Општина Витина
* OSCE&nbsp;– Профил на Витина 
* Статистика на Косово


Категорија:Градови во Косово
Категорија:Општини на Косово
Ситноцветна врбовка

**Ситноцветната врбовка** или **ситноцветната млечика** () — повеќегодишно тревно растение од семејството на ноќничињата (*Onagraceae*).

## Опис

Биолошката форма на ситноцветната врбовка е хемикриптофитна скапоза, нејзините хибернатски пупки се наоѓаат веднаш под површината на почвата, а флоралната оска е повеќе или помалку исправена со неколку листа.

Ситноцветната врбовици просечно достигнува 30 до 80 сантиметри висина. Стеблото е исправено и густо покриено со влакненца, особено во долниот дел. Лисјата се еден наспроти друг, тесни и назабени, заоблени во основата, 4-10 сантиметри долги. Малите цветови се бледо розови или бледо виолетови, со пречник од 6-7 милиметри, со четири ливчиња, осум прашници и четирикрака чашка.  Цветниот период е од јуни до август. Хермафродитните цветови се самооплодуваат (автогамија) или од инсекти (ентомогамија). Плодот е капсула долга три до седум сантиметри  која содржи многу мало црно семе (долго околу 1&nbsp;mm), со бели влакна кои овозможуваат ширење со ветрот. Овој вид е многу сличен со Epilobium hirsutism, но цветовите му се многу помали.

## Распространетост
Ова растение го има во најголемиот дел на Европа и во Западна Азија, како и во САД и Канада.

## Животна средина (хабитат)
Ситноцветната врбовка претпочита бари и мочуришта, влажни планински ливади и падини, на надморски висини од 0 до 1.400 метри и максимални 2.500 метри.

## Медицински употреби
Заради антиоксидансните и антиинфламаторните својства, екстракти од ова растение се користи во традиционалната медицина при заболувања на простатата, мочниот меур и бубрезите.

## Наводи

Категорија:Врбовка
Категорија:Растенија опишани во 1771 година
ЕФ Едукејшн-ИзиПост

**ЕФ Едукејшн Фирст** (кратенка на екипата според UCI: **EF1**) — американска професионална велосипедска друмска екипа. Основана во 2003 година, екипата станала дел од Светската турнеја во 2009 година. Нејзиното седиште е во Булдер, Колорадо, но екипата има и европско седиште во Ѓирона, Каталонија, Шпанија. *Slipstream Sports LLC* е сопственик на екипата. Спортски директор и генерален менаџер е Џонатан Вотерс, поранешен возач. Канондејл, американско-канадски производител на велосипеди, е спонзор на дел од името на екипата. Гармин, американско-швајцарски компанија за ГПС, е исто така делумен спонзор.

Помеѓу 2009 и 2014 година,  завршил во рамките на најдобрите десет во четири наврати во Светската турнеја. Позначајни резултати им биле: Ватенфал Класик 2009 и Ватенфал Класик 2010 со Американецот Тајлер Фарар, Трка околу Полска 2010, Волта а Каталуња 2013, Лиеж-Бастон-Лиеж 2013 и Џиро ди Ломбардија 2014 со Ирецот Даниел Мартин, Тур Даун Андер 2011 со Австралиецот Камерон Мајер, Париз-Рубе 2011 со Белгиецот Јохан Вансумерен, Џиро д’Италија 2012 со Канаѓанецот Рајдер Хесједал и Критериум ду Дофине 2014 со Американецот Ендру Талански. Помеѓу 2008 и 2014 година, екипата освоиле деветнаесет етапи на големите трки — седум на Тур де Франс, шест на Џиро д’Италија и шест на Вуелта а Еспања.

Екипата е позната по нејзиниот став за антидопинг. Екипата ги проверува нивоата на крвта пред да потпише со нови возачи и поседува внатрешен систем за проверка. Ниеден возач не се покажал позитивен за време или по неговиот престој во екипата. Меѓутоа, возачите кои настапувале со забранети супстанци кон крајот на 1990-тите и почетокот на 2000-тите им е дозволено да настапуваат во екипата по нивното признавање и подоцнежната забрана.

## Состав на екипата
### 2016

### 2017

### 2018

### 2019

### 2020

## Надворешни врски

* 
* 
* 

Категорија:Екипи во Светската турнеја на UCI
Категорија:Американски велосипедски екипи